Gardez

Gardez (perse گردیز kaj paŝtoe ګردېز, foje ankaŭ latinliterigita Gardēz kun supersigno por longa vokalo, aŭ Gardiz) estas urbo en la nordo de Afganio. La urbo estas la administra centro de la provinco Paktia. Laŭ takso en la jaro 2006 Gardez havis proksimume 20 000 loĝantojn (laŭ la lasta oficiala censo, antaŭ jam pli ol 30 jaroj, en 1979 temis nur pri 9 550). Gardez situas proksimume 100 kilometrojn sude de la urbo Kabulo, pli-malpli 60 kilometrojn de la limo al Pakistano. La urbo situas 2 300 metrojn super la marnivelo, en la suda parto de la montaro Hindukuŝo.